Nominalnivå

Nominalnivå er innen statistikk det laveste av fire målenivåer. Når variabler er på nominalnivå,  fungerer variablenes verdier som gjensidig utelukkende kategorier. Verdiene skiller en observasjon fra en annen, men verdiene kan ikke rangeres på noen måte, så verdienes orden (rekkefølge) har ingen betydning.

Et eksempel er inndeling av observasjoner etter nasjonalitet: Norsk, belgisk, fransk, osv. 

Kategori:Statistisk terminologi
Kategori:Sammenligning (Matematikk)